VENDIM
Nr. 82, datë 10.2.2021

PËR SHPRONËSIMIN, PËR INTERES PUBLIK, TË PRONARËVE 
TË PASURIVE TË PALUAJTSHME, PRONË PRIVATE, QË PREKEN NGA PROJEKTI “RIKONSTRUKSIONI I RRUGËS LALAR – MBYET”, NJËSIA ADMINISTRATIVE PORTËZ, BASHKIA FIER

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Rikonstruksioni i rrugës Lalar – Mbyet”, Njësia Administrative Portëz, Bashkia Fier.
[bookmark: _GoBack]2. Shpronësimi bëhet në favor të Bashkisë Fier.
3. Pronarët e pasurive të paluajtshme, pronë private, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, në shumën e përgjithshme prej 570 818 (pesëqind e shtatëdhjetë mijë e tetëqind e tetëmbëdhjetë) lekësh.
4. Vlera e përgjithshme e shpronësimit, prej 570 818 (pesëqind e shtatëdhjetë mijë e tetëqind e tetëmbëdhjetë) lekësh, të përballohet nga buxheti i Bashkisë Fier.
5. Vlera për shpenzimet procedurale, në shumën 50 000 (pesëdhjetë mijë) lekë, të përballohet nga fondet e Ministrisë së Infrastrukturës dhe Energjisë.
6. Afati i përfundimit të shpronësimit të jetë brenda 3 (tre) muajve nga data e hyrjes në fuqi të këtij vendimi.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, do të kompensohen, për efekt shpronësimi, pasi të kenë paraqitur dokumentacionin për likuidim, certifikatën e pronësisë, kartelën e pasurisë, si dhe hartën treguese të regjistrimit në zyrat e Bashkisë Fier.
8. Agjencia Shtetërore e Kadastrës, Drejtoria Vendore Fier, brenda 30 (tridhjetë) ditëve nga data e miratimit të këtij vendimi, në bashkëpunim me Bashkinë Fier, të fillojnë procedurat për hedhjen e gjurmës së projektit mbi hartën kadastrale të regjistrimit, sipas planimetrisë së shpronësimit të miratuar dhe të bëjnë kalimin e pronësisë për pasuritë e shpronësuara në favor të Bashkisë Fier.
9. Agjencia Shtetërore e Kadastrës, Drejtoria Vendore Fier, të pezullojë të gjitha transaksionet me pasuritë e shpronësuara deri në momentin kur do të realizohet procesi i hedhjes së gjurmës së projektit mbi hartën treguese të regjistrimit. 
10. Ngarkohen Ministria e Infrastrukturës dhe Energjisë, Bashkia Fier, Agjencia Shtetërore e Kadastrës, Drejtoria Vendore Fier dhe Drejtoria e Administrimit dhe Mbrojtjes së Tokës pranë Këshillit të Qarkut Fier për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe

	Vlerësimi i pasurisë së llojit “tokë arë”, është kryer bazuar në 
VKM-në nr. 89, datë 3.2.2016

	Nr.
	Emër Mbiemër
	Lloji i pasurisë
	Z.K.
	Nr. i pasurisë
	Sip. totale m2
	Sip. e shpronësuar m2
	Çmimi lekë/m2
	Vlera e tokës arë në lekë
	Vlera totale në lekë
	Adresa
	Shënime
	
	

	1
	Teki Adem Bako
	Tokë arë
	2637
	210
	1900
	742
	269
	199598
	199,598
	Njësia Administrative Portëz
	Certifikatë pronësie
	
	

	2
	Bashkëpronarët Çepele, Shehaj, Lika, Hoxha, Bushaj
	Tokë arë
	2637
	2248
	2705
	1380
	269
	371220
	371,220
	Njësia Administrative Portëz
	Certifikatë pronësie
	
	

	Vlera totale paraprake 
	2122
	 
	570818
	570,818
	 
	 
	
	



